Hóast eingi prógv vóru fyri ákærunum, vóru tey øll fimm hildin í varðhaldi, meðan málið var viðgjørt í rættinum. Tann 30. September fekk Hajar sín dóm: Hon var dømd eitt ára fongsul fyri at hava fingið fosturtøku og fyri at hava havt kynsligt samband uttan fyri hjúnaband. Tað eru eingi prógv fyri, at Hajar veruliga hevur fingið fosturtøku–tvørturímóti eru øll tekin um, at hon er ósek. Hetta vísir sambært sakføraranum hjá Hajar, at hon eftir øllum at døma er handtikin av politiskum ávum, og at talan er um ágang á hana sum journalist. Hvussu er og ikki, so ger fosturtøkulóggávan í Marokko kvinnur til brotsfólk, hon ger seg inn á teirra privatlív, og hon tekur rættin at ráða yvir egnum kroppi frá teimum. BAKSÝNI Marokko er ikki tað einasta landið, sum ger kvinnur, sum fáa fosturtøku, til brotsfólk. Í Marokko verður fosturtøka revsað við fongsli í upp í tvey ár. Hajar Raissouni er leyslatin eftir at hava fingið eina kongaliga náðing saman við unnustini, læknanum og teimum báðum starvsfólkunum á læknastovuni, ið øll vóru handtikin. Leyslatingin broytir tó einki uppá tað órættvísi tey hava verið fyri. Sakin vísir á, hvussu nógv enn er at kempa fyri, fyri at verja rættindini hjá kvinnum í Marokko. Mynduleikarnir mugu avkriminalisera abort í stundini og strika allar lógir sum gera mismun ímóti kvinnum. Les meira í okkara privatlívspolitiki. Lat hesa cookies vera aktiva fyri at hjálpa okkum at gera síðuna betri.